paragraph_text: Haremheb, posljednji vladar 18. dinastije, i sam izvan direktne faraonske loze, nije imao potomaka. Zbog toga je za svog nasljednika odabrao upravo Ramzesa. Pored toga što se dokazao kao dobar upravitelj (vezir), vrhovni svećenik i obnovitelj stare vjere (nakon heretičkog monoteizma Ehnatona), Ramzes je već imao sina (Setija I.) i unuka (Ramzesa II.) koji su ga mogli naslijediti i time izbjeći razmirice oko prijestolja.